رحیم خان (فیلڈ ہاکی کھلاڑی)

رحیم خان ( پیدائش 20 اپریل 1971ء)، سابق اولمپین اور ریورس فلک کے موجد، ایک ہاکی لیجنڈ ہیں جو پاکستان فیلڈ ہاکی ٹیم کے رکن تھے جنھوں نے 1994ء میں مینز ورلڈ کپ ہاکی ٹورنامنٹ جیتا تھا۔ انھوں نے 25 بین الاقوامی گول اسکور کرکے 126 بین الاقوامی میچ کھیلے اور ان میں سے زیادہ تر ریورس فلک پر تھے، جسے انھوں نے ایجاد کیا۔

رحیم خان 20 اپریل 1971 کو ضلع سوات کے شہر منگورہ میں پیدا ہوئے۔ انھوں نے اسکول کی سطح پر ہاکی کا آغاز کیا۔ اس سے پہلے وہ کئی سال مقامی کلب الیون اسٹار، سیدو شریف کے لیے کھیل چکے تھے۔ انھیں سب سے پہلے قومی سطح پر پاکستان واپڈا ہاکی ٹیم نے منتخب کیا تھا۔ پھر انھوں نے پاکستان انٹرنیشنل ایئر لائنز میں شمولیت اختیار کی۔ انھیں 1991 میں پاکستانی اسکواڈ کے لیے منتخب کیا گیا تھا۔ سابق اولمپین، رحیم خان نے پانچ چیمپئنز ٹرافیاں، دو ورلڈ کپ اور اٹلانٹا اولمپک کھیلے۔ انھوں نے 1994 میں چیمپئنز ٹرافی اور ورلڈ کپ میں سونے کا تمغا جیتا، ایشیا کپ اور ایشین گیمز میں کانسی کے تمغے، ایس اے ایف گیمز میں چاندی کا تمغا اور ورلڈ کپ کوالیفائنگ راؤنڈ میں سونے کا تمغا اپنے ہاکی کیریئر میں 1991-1998 سے جیتا۔ انھیں حکومت پاکستان کی جانب سے صدراتی پرائڈ آف پرفارمنس سے بھی نوازا گیا۔ رحیم خان اس وقت پشاور میں ہاکی کوچنگ اکیڈمی چلا رہے ہیں۔

 مزید دیکھیے 
 پاکستان ہاکی فیڈریشن
 پاکستان قومی فیلڈ ہاکی ٹیم
 پاکستانی فیلڈ ہاکی کھلاڑیوں کی فہرست

 حوالہ جات 

زمرہ:اولمپک میں پاکستان کی نمائندگی کرنے والے ہاکی کے کھلاڑی
زمرہ:ایشیائی کھیل 1994ء کے فیلڈ ہاکی کھلاڑی
زمرہ:ایشیائی کھیل 1994ء میں تمغا یافتگان
زمرہ:ایشیائی کھیلوں میں پاکستانی کانسی تمغا یافتگان
زمرہ:بقید حیات شخصیات
زمرہ:پاکستانی ہاکی کے مرد کھلاڑی
زمرہ:خیبر پختونخوا کے کھلاڑی
زمرہ:ضلع سوات کی شخصیات
زمرہ:ہاکی میں ایشیائی کھیل تمغا یافتگان
زمرہ:1971ء کی پیدائشیں
زمرہ:1996ء گرمائی اولمپکس میں شریک ہاکی کھلاڑی